Dubstep Allstars
Dubstep Allstars ir Londonas ierakstu kompānijas Tempa dubstep ierakstu izlašu sērija, kurā ir apkopoti dažādi šīs kustības ievērojamāko producentu ieraksti - gan oficiāli izdotie, gan neizdotie (jeb "dubplate" skaņdarbi). Izlasēs ietvertie skaņdarbi aptver dažādus laika posmus, piedāvājot detalizētu ieskatu dubstep attīstībā, kā arī uzskatāmi demonstrējot šīs mūzikas dažādību. Katrā izlasē iekļautie skaņdarbi ir apvienoti vienā dīdžeju miksā, kurus ir miksējuši dīdžeji Kode9, Youngsta un Hatcha. Līdz 2007. gada sākumam ir izdotas 4 Dubstep Allstar izlases CD formātā. 2007. gada maijā ir paredzēts izdot piekto izlasi, ko būs miksējis Londonas dīdžejs N-Type.